GRB

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKI NAČELNIK

KLASA: 406-01/20-01/21

URBROJ: 2186-06-02/1-20-3

Petrijanec, 02. rujna 2020.

Naručitelj Općina Petrijanec, Vladimira Nazora 157, Petrijanec, OIB: 59042118698, na temelju Odluke o početku postupka jednostavne nabave KLASA: 406-01/20-01/21, URBROJ: 2186-06-02/1-20-1 od dana 31. kolovoza 2020. godine pokrenuo je postupak jednostavne nabave za predmet nabave:Usluga izrade 2. izmjena i dopuna Prostornog plana uređenja Općine Petrijanec, oznaka iz Plana nabave Općine Petrijanec za 2020. godinu, evidencijski broj nabave 30/JN-20/U, a za koji predmet nabave se sukladno članku 12. stavku 1. točci 1.b) Zakona o javnoj nabavi (»Narodne novine« broj 120/16, u tekstu: ZJN 2016) ne primjenjuje ZJN 2016, obzirom da je procijenjena vrijednost predmetne nabave usluga manja od 200.000,00 kuna bez PDV-a.

Ovime Općina Petrijanec zainteresiranim gospodarskim subjektima upućuje:

**POZIV NA DOSTAVU PONUDE**

**u postupku jednostavne nabave za predmet nabave:**

**„Usluga izrade 2. izmjena i dopuna Prostornog plana uređenja Općine Petrijanec“**

1. **Podaci o Naručitelju:**

Općina Petrijanec, Vladimira Nazora 157, 42206 Petrijanec

OIB: 59042118698

Odgovorna osoba naručitelja: općinski načelnik Željko Posavec, mag. ing. mech.

Tel: 042/714-220

Fax: 042/714-391

Adresa elektroničke pošte: [opcina@petrijanec.hr](mailto:opcina@petrijanec.hr)

Internetska adresa: <http://www.petrijanec.hr/>

Osoba zadužena za komunikaciju s ponuditeljima:

Za komunikaciju s ponuditeljima zadužen je Željko Posavec; telefon: 042/714-220, fax: 042/714-391, e-mail: [nacelnik@petrijanec.hr](mailto:nacelnik@petrijanec.hr).

1. **Vrsta postupka javne nabave**

Postupak jednostavne nabave.

1. **Vrsta ugovora o javnoj nabavi**

Predmet ugovora su usluge.

1. **Navod o sukobu interesa**

Popis gospodarskih subjekata s kojima Naručitelj ne smije sklapati ugovore u smislu odredbi članka 75. - 83. Zakona o javnoj nabavi (»Narodne novine« broj 120/16) u svojstvu ponuditelja, člana zajednice gospodarskih subjekata i podugovaratelja:

* OPG IVAN DOMBAJ, Strmec Podravski, Braće Radića 54, 42206 Petrijanec, OIB: 90168536411

1. **PODACI O PREDMETU NABAVE**
   1. **Evidencijski broj nabave:** 30/JN-20/U
   2. **Procijenjena vrijednost nabave**: 120.000,00 kn bez PDV-a
   3. **CPV oznaka:** 71410000-5 Usluge prostornog planiranja
   4. **Predmet nabave**: Usluga izrade 2. izmjena i dopuna Prostornog plana uređenja Općine Petrijanec
   5. **Opis predmeta nabave**:

Izradu 2. izmjena i dopuna Prostornog plana uređenja Općine Petrijanec treba izraditi u skladu s Odlukom o izradi 2. izmjena i dopuna Prostornog plana uređenja Općine Petrijanec (»Službeni vjesnik Varaždinske županije« broj 32/19) i ostalom važećom zakonskom regulativom koja se odnosi na izradu prostornih planova.

Izrada 2. Izmjena i dopuna Prostornog plana uređenja Općine Petrijanec obuhvaća čitavo područje Općine Petrijanec te uključuje:

**A)** Stručnu suradnju u proceduri izrade i donošenja Plana sukladno Zakonu o prostornom uređenju, tj. stručnu pomoć Općini kod izrade prijedloga Odluke o donošenju Plana te izrade prijedloga svih dopisa potrebnih za provođenje procedure izrade i donošenja Plana.

**B)** Izradu Nacrta prijedloga Plana, Prijedloga plana za javnu raspravu, Nacrta konačnog prijedloga i Konačnog prijedloga za potrebe donošenja na sjednici Općinskog vijeća, suradnju kod provođenja javne rasprave i izrade izvješća o provedenoj raspravi, isporuku plana u 6 uvezenih primjeraka tekstualnog i grafičkog dijela i 6 primjerka u digitalnom obliku na CD-u.

**C)** Druge radnje koje su sukladno važećoj zakonskoj regulativi definirane kao obveza izrađivača Plana.

* + 1. **Količina predmeta nabave** specificirana je u troškovniku (prilog 2 Poziva na dostavu ponuda). **Opis predmeta nabave** određeni su u Troškovniku (prilog 2 Poziva na dostavu ponuda).
    2. **Troškovnik** čini prilog 2. ovog poziva na dostavu ponude. Jedinične cijene svake stavke Troškovnika i ukupna cijena ponude bez PDV-a moraju biti zaokružene na dvije decimale. U Troškovniku se ne smiju mijenjati količine ili opisi u pojedinim stavkama Troškovnika.
  1. **Rok pružanja usluge:**

Rok izrade nacrta prijedloga prostornog plana je 90 dana po sklapanju ugovora. Izrada izvješća o raspravi je najviše 20 dana po završetku javne rasprave, sukladno Zakonu o prostornom uređenju (»Narodne novine« broj 153/13, 65/17, 114/18, 39/19, 98/19). Ostali rokovi utvrđeni su Zakonom – odredbama o postupku izrade prostornih planova.

* 1. **Mjesto izvršenja:**

Općina Petrijanec.

1. **Rok, način i uvjeti plaćanja**:

Predujam je isključen, kao i traženje sredstava osiguranja plaćanja.

Sva plaćanja naručitelj će izvršiti na poslovni račun odabranog ponuditelja u roku od 15 dana od zaprimanja elektroničkog računa i pratećih isprava. Računi se izrađuju i dostavljaju u elektroničkom obliku sukladno Zakonu o elektroničkom izdavanju računa u javnoj nabavi (»Narodne novine« broj 94/18), a moraju sadržavati sve zakonom propisane elemente sukladno članku 79. Zakona o porezu na dodanu vrijednost (»Narodne novine« broj 73/13, 99/13, 148/13, 153/13, 143/14, 115/16, 106/18, 121/19). Odabrani ponuditelj ispostavit će račun po fazama izrade Plana, i to kako slijedi:

* I. privremena situacija – 30% cijene – po dostavi elaborata Nacrta prijedloga Plana
* II. privremena situacija – 30% cijene – po dostavi elaborata Prijedloga Plana za javnu raspravu
* III. privremena situacija – 20% cijene – po dostavi izvješća o provedenoj javnoj raspravi i elaborata Nacrta konačnog prijedloga Plana
* IV. konačna situacija – 20% cijene – po dostavi prijedloga Odluke o usvajanju Plana za Vijeće.

U slučaju obustave izrade Plana od strane naručitelja naplaćuje se svaka slijedeća započeta faza u cijelosti.

1. **Razlozi za isključenje gospodarskog subjekta i kriteriji za kvalitativni odabir gospodarskog subjekta (uvjeti sposobnosti):**
   1. **Osnove za isključenje gospodarskog subjekta**

**7.1.1. Kažnjavanje**

1. Ako je gospodarski subjekt koji ima poslovni nastan u RH ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin RH pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Gospodarski subjekt dužan je u ponudi dostaviti izjavu. Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od tri mjeseca računajući od dana slanja Poziva. Odgovarajućom izjavom smatrat će se i popunjena izjava iz Priloga 3. ovog poziva.

Naručitelj može tijekom postupka nabave radi provjere okolnosti iz ove točke od tijela nadležnog za vođenje kaznene evidencije i razmjenu tih podataka s drugim državama za bilo kojeg ponuditelja ili osobu ovlaštenu za zastupanje gospodarskog subjekta zatražiti izdavanje potvrde o činjenicama o kojima to tijelo vodi službenu evidenciju.

**7.1.2. Neplaćene dospjele porezne obveze i obveze za mirovinsko i zdravstveno osiguranje**

Javni naručitelj obvezan je isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

a) u RH, ako gospodarski subjekt ima poslovni nastan u RH, ili

b) u RH ili u državi poslovnog nastana gospodarskog subjekta, ako gospodarski subjekt nema poslovni nastan u RH.

Iznimnojavni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz gore navedenog gospodarski subjekt u ponudi dostavlja potvrdu Porezne uprave o stanju duga koja ne smije biti starija od 30 dana računajući od dana upućivanja Poziva.

* 1. **Sposobnost za obavljanje profesionalne djelatnosti**

Gospodarski subjekt mora u postupku jednostavne nabave dokazati upis u sudski, obrtni, strukovni ili drugi odgovarajući registar u državi njegova poslovna nastana.

* 1. **Suglasnost Ministarstva graditeljstva i prostornoga uređenja**

Gospodarski subjekt mora dostaviti Suglasnost Ministarstva graditeljstva i prostornoga uređenja za obavljanje svih stručnih poslova prostornog uređenja na temelju članka 4. važećeg Pravilnika o izdavanju suglasnosti za obavljanje stručnih poslova prostornog uređenja (»Narodne novine« broj 136/15).

Ponuditelj je u svrhu dokazivanja da ne postoje razlozi za isključenje dužan dostaviti:

* Izjavu o nekažnjavanju koju daje osoba po zakonu ovlaštena za zastupanje gospodarskog subjekta. Odgovarajućom izjavom smatrat će se i popunjena izjava iz Priloga 3. ovog poziva
* Potvrdu Porezne uprave o stanju duga koja ne smije biti starija od 30 dana računajući od dana upućivanja Poziva
* Izvadak iz sudskog/obrtnog registra koji ne smije biti stariji od 3 mjeseca računajući od dana upućivanja Poziva
* Suglasnost Ministarstva graditeljstva i prostornog uređenja za obavljanje svih stručnih poslova prostornog uređenja.

1. **Kriterij za odabir ponude:** najniža cijena.
2. **PODACI O PONUDI**
   1. **Sadržaj i način izrade ponude**

Ponuditelj se pri izradi ponude mora pridržavati zahtjeva i uvjeta iz ovog poziva na dostavu ponuda. Propisani tekst poziva ne smije se mijenjati i nadopunjavati. Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u kunama.

Ponuda treba sadržavati:

* Ispunjeni i ovjereni Ponudbeni list koji se nalazi u prilogu 1. ovog poziva
* Ispunjeni Troškovnik koji se nalazi u prilogu 2. ovog poziva
* Izjavu o nekažnjavanju koju daje osoba po zakonu ovlaštena za zastupanje gospodarskog subjekta. Odgovarajućom izjavom smatrat će se i popunjena izjava iz Priloga 3. ovog poziva
* Potvrdu Porezne uprave o stanju duga koja ne smije biti starija od 30 dana računajući od dana upućivanja Poziva
* Izvadak iz sudskog/obrtnog registra koji ne smije biti stariji od 3 mjeseca računajući od dana upućivanja Poziva
* Suglasnost Ministarstva graditeljstva i prostornog uređenja za obavljanje svih stručnih poslova prostornog uređenja
  1. **Način dostave ponuda i rok za dostavu ponuda**

Ponuda se podnosi isključivo u elektronskom obliku elektroničkom poštom i to na način da se obavezno zatraži potvrda o pročitanoj elektronskoj pošti od strane Naručitelja.

Adresa elektronske pošte na koju se šalju ponude je [nacelnik@petrijanec.hr](mailto:nacelnik@petrijanec.hr).

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Kao predmet u elektronskoj pošti potrebno je navesti evidencijski broj nabave 30/JN-20/U te naslov Usluga izrade 2. izmjena i dopuna Prostornog plana uređenja Općine Petrijanec.

**ROK ZA DOSTAVU PONUDA JE 08.09.2020. u 9 sati**

* 1. **Izmjena, dopuna i povlačenje ponude**

U roku za dostavu ponude ponuditelj može izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje ponude. U tom slučaju ponuditelj može istovremeno zahtijevati povrat svoje neotvorene ponude. Ponuda se ne smije mijenjati ili povući nakon isteka roka za dostavu ponuda.

Sve ponude koje nisu predane na ovaj način i u naznačenom roku neće se razmatrati.

* 1. **Način otvaranja ponuda**: neće biti javnog otvaranja ponuda
  2. **Način određivanja cijene ponude**

Ponuditelji su dužni ponuditi, tj. upisati cijene (zaokružene na dvije decimale) za svaku stavku troškovnika, na način kako je to određeno u troškovniku, te cijenu ponude bez PDV-a, PDV i cijenu ponude s PDV-om na način kako je to određeno u Ponudbenom listu.

Cijena ponude izražava se u kunama, a piše se brojkama.

Jedinične cijene iskazanu u troškovniku odabranog ponuditelja nepromjenjive su. Obračun je po stvarno izvedenim količinama.

Ako ponuditelj nije u sustavu poreza na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

* 1. **Rok valjanosti ponude**

Rok valjanosti ponude ne može biti kraći od 3 mjeseca od dana isteka roka za dostavu ponuda.

1. **OSTALO**
   1. **Izuzetno niska ponuda**

Ako je u ponudi iskazana izuzetno niska cijena ponude ili pojedine jedinične cijene što dovodi u sumnju mogućnosti izvršenja predmeta nabave, naručitelj može odbiti takvu ponudu. Prije odbijanja ili prihvaćanja takve ponude naručitelj će pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora.

* 1. **Pojašnjenje i upotpunjavanje ponude**

U postupku pregleda i ocjene ponuda naručitelj može pozvati ponuditelja da pojašnjenjem ili upotpunjavanjem u vezi s traženim dokumentima uklone pogreške, nedostatke ili nejasnoće koje se mogu ukloniti ili pojasne pojedine elemente ponude u dijelu koji se odnosi na ponuđeni predmet nabave.

Ukoliko se u postupku pregleda i ocjene ponuda uoči računska pogreška, Naručitelj će istu ispraviti i pozvati ponuditelja da prihvati ispravak računske pogreške.

Za upotpunjavanje ponuda i prihvat ispravka računske pogreške ponuditeljima se daje primjereni rok.

* 1. **Prijedlog ugovora**

Odabrani ponuditelj je dužan s Naručiteljem sklopiti i potpisati Ugovor, u skladu s uvjetima određenima u Pozivu na dostavu ponuda i odabranom ponudom.

**10.3.1. Izmjene Ugovora**

Izmjene ugovora regulirat će se dodatkom ugovora uz prethodno pribavljenu suglasnost ovlaštenog predstavnika Naručitelja.

* 1. **Komunikacija s naručiteljem**

Sva komunikacija između naručitelja i gospodarskih subjekata mora biti u pisanom obliku i na hrvatskom jeziku.

* 1. **Odredbe o podugovarateljima**: Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio)

2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

U slučaju nominiranja podugovaratelja plaćanje je izravno na poslovni račun podugovaratelja.

* 1. **Odredbe koje se odnose na zajednicu gospodarskih subjekata**

Ponuditelji iz Zajednice gospodarskih subjekata mogu podnijeti zajedničku ponudu.

Ponuda zajednice gospodarskih subjekata sadrži naziv i sjedište svih ponuditelja iz zajedničke ponude, naziv i sjedište nositelja ponude, imena osoba odgovornih za izvršenje nabave iz zajedničke ponude.

Odgovornost ponuditelja iz zajedničke ponude je solidarna te ponuditelji moraju dati Izjavu o solidarnoj odgovornosti zajedničkih ponuditelja te istu priložiti ponudi.

U slučaju nuđenja zajedničke ponude, članovi zajednice gospodarskih subjekata obvezni su dokazati da ne postoje razlozi za isključenje ponuditelja na način kako je opisana u točki 7.1. ovog Poziva te dokazati svoju sposobnost kako je opisano u točki 7.2. i 7.3. ovog Poziva.

Ukoliko zajednička ponuda bude odabrana kao najbolje ocijenjena ponuda gospodarski subjekt koji je nositelj ponude, dužan je nakon izvršnosti obavijesti o odabiru, a prije potpisivanja ugovora o jednostavnoj nabavi dostaviti Naručitelju formalnopravni akt – pravni oblik (međusobni ugovor) u mjeri u kojoj je to potrebno za zadovoljavajuće izvršenje ugovora, iz kojeg je vidljivo koji će dio iz ponude izvršavati svaki od gospodarskih subjekata iz zajedničke ponude, podatke o izdavatelju računa za izvršenu uslugu, te broj žiroračuna na koji će se obavljati plaćanje. Navedeni akt mora biti potpisan i ovjeren od svih članova zajednice gospodarskih subjekata.

Ponuditelj koji je samostalno podnio ponudu ne smije istodobno sudjelovati u zajedničkoj ponudi.

U slučaju zajedničke ponude, u ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice. Naručitelj neposredno plaća svakom članu zajednice za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije.

U slučaju zajedničke ponude, u dodatku Ponudbenog lista (prilog 1. ovog poziva) se za svakog člana zajednice gospodarskih subjekata obvezno navode sljedeći podaci: naziv i sjedište člana zajednice, adresa, OIB, broj računa, navod o tome je li član zajednice u sustavu poreza na dodanu vrijednost (PDV-a), adresa za dostavu pošte, adresa e-pošte, kontakt osoba člana zajednice, broj telefona i broj faksa. U slučaju zajedničke ponude, ponuditelj je obvezan navesti člana zajednice gospodarskih subjekata koji je ovlašten za komunikaciju s Naručiteljem.

1. **NAPOMENA: Važeća varijanta PPUO Petrijanec u PDF formatu nalazi se na web stranicama Varaždinske županije na adresi:**

<http://arhiva.vzz.hr/index.php/prostorni-plan-opcina-petrijanec.html>

**PRILOZI POZIVA NA DOSTAVU PONUDA:**

Prilog 1. Ponudbeni list

Prilog 2. Troškovnik

Prilog 3. Ogledni primjerak Izjave o nekažnjavanju

Prilog 4. Odluka o 2. izradi izmjena i dopuna Prostornog plana uređenja Općine Petrijanec

**PRILOG 1. Ponudbeni list**

**PONUDBENI LIST**

|  |  |  |
| --- | --- | --- |
| 1. | Naziv i sjedište naručitelja: | Općina Petrijanec  Vladimira Nazora 157  42206 Petrijanec |
|  | **Zajednica gospodarskih subjekata (zaokružiti)** | **DA NE** |
| 2. | Podaci o ponuditelju/članu zajednice gospodarskih subjekata ovlaštenog za komunikaciju s naručiteljem\*: |  |
| 2.1. | Naziv ponuditelja: |  |
|  | Sjedište ponuditelja |  |
|  | Adresa ponuditelja |  |
|  | OIB  (ili nacionalni identifikacijski broj prema zemlji sjedišta gospodarskog subjekta, ako je primjenjivo) |  |
|  | Broj računa |  |
|  | Navod o tome je li ponuditelj u sustavu poreza na dodanu vrijednost |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba ponuditelja |  |
|  | Broj telefona |  |
|  | Broj telefaksa |  |
| 3. | Predmet nabave | Usluga izrade 2. izmjena i dopuna Prostornog plana uređenja Općine Petrijanec |
| 4. | Podaci o podugovarateljima i podaci o dijelu ugovora o jednostavnoj nabavi, ako se dio ugovora o jednostavnoj nabavi daje u podugovor |  |
|  | Naziv i sjedište podugovaratelja |  |
|  | Adresa podugovaratelja |  |
|  | OIB  (ili nacionalni identifikacijski broj prema zemlji sjedišta gospodarskog subjekta, ako je primjenjivo) |  |
|  | Broj računa |  |
|  | Navod o tome je li podugovaratelj u sustavu poreza na dodanu vrijednost |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba podugovaratelja |  |
|  | Broj telefona |  |
|  | Broj telefaksa |  |
|  | Podatak o dijelu ugovora koji se daje u podugovor |  |
| 5. | Cijena ponude bez poreza na dodanu vrijednost - brojkama |  |
| 6. | Iznos poreza na dodanu vrijednost – brojkama |  |
| 7. | Cijena ponude s porezom na dodanu vrijednost - brojkama |  |
| 8. | Rok valjanosti ponude | **3 mjeseca** |
| 9. | Rok plaćanja |  |
| 10. | Broj i datum ponude |  |

**Obavezno ispuniti sve stavke**

**Uz ponudbeni list dostavljamo popis svih sastavnih dijelova i priloga ponude (Sadržaj ponude) sljedećim redoslijedom:**

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
3. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
4. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
5. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
6. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
7. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ponuditelj:**

(upisati ime i prezime osobe ovlaštene za zastupanje ponuditelja)

(potpis i pečat)